钦定古今图书集成/明伦汇编/氏族典/第140卷 > 《廖用贤尚友录》 > 元顺
## 钦定古今图书集成/明伦汇编/氏族典/第140卷 > 《廖用贤尚友录》 > 元顺

按《魏书毗陵王传》：“毗陵王顺，昭成子地干之子也。性
疏佷。登国初，赐爵南安公。及太祖讨中山，留顺守京
师。柏肆之败，军人有亡归者，言大军奔散，不知太祖
所在。顺闻之欲自立，纳莫题谏，乃止。时贺力眷等聚
众作乱于阴馆，顺讨之不克，乃从留官自白登南入
繁畤故城，阻灅水为固，以宁人心。太祖善之，进封为”
王，位司隶校尉。太祖好《黄》《老》，数召诸王及朝臣亲为
说之，在坐莫不祗肃。顺独坐寐，欠伸不顾而唾。太祖
怒，废之以王，薨于家。